Good Morning, Vietnam

Good Morning, Vietnam er en amerikansk komediefilm fra 1987 som er lagt til Saigon i 1965, under Vietnamkrigen. Robin Williams har hovedrollen som en radio-DJ ved en amerikansk militær radio-stasjon som var enormt populær blant troppene. Filmen er løst basert på opplevelsene til radio-verten Adrian Cronauer. De fleste av Williams 'radiosendinger var improvisert, og han ble nominert til en Oscar for beste skuespiller for denne rollen.

Sammendrag 
I 1965 blir Adrian Cronauer (Robin Williams) sendt til Saigon for å begynne i en radiostasjon for amerikanske tropper i Vietnam. Cronauer blir møtt av Eddie Garlick (Forest Whitaker) som kjører ham til basen. Cronauers metoder står i skarp kontrast til hans nærmeste overordnede, fenrik Steven Hauk (Kirby) og sersjantmajor Phillip Dickerson (Walsh). Hauk overholder strenge militærre retningslinjer når det gjelder humor og musikk, mens Dickerson er generelt krenkende ovenfor alle med lavere rang enn ham. Men brigadegeneral Taylor (Willingham) og de andre ved radiostasjonen liker Cronauer og hans humor. Cronauers program består av uforutsigbare humoristiske segmenter blandet med nyhetsoppdateringer, samt rock and roll-musikk som er mislikt av de overordnede.

Cronauer møter Trinh, en ung vietnamesisk kvinne, som prøver å lære engelsk. Han bestikker engelsk-læreren hennes til å la ham ta over klassen, og Cronauer instruerer elevene i bruk av amerikansk slang. Når klassen er ferdig for dagen, prøver Cronauer å snakke med Trinh, men han blir forhindret av broren hennes, Tuan. Isteden blir Cronauer venn med Tuan, og tar ham med til den lokale baren, hvor de har drinker sammen med Garlick og de ansatte fra radiostasjonen. To soldater, som ikke liker Tuans nærvær, starter en konfrontasjon som eskalerer til et slagsmål. Dickerson irettesetter Cronauer for denne hendelsen, men radiosendingene hans fortsetter som før. Da han sitter i den lokale baren en ettermiddag, blir han trukket utenfor av Tuan rett før bygningen eksploderer. To soldater blir drept, men Cronauer overlever. Årsaken til eksplosjonen var en bombe, men disse nyhetene blir sensurert. Cronauer låser seg inn i studio og rapporterer om dette likevel. Dickerson kutter sendingen, og Cronauer blir suspendert.

Hauk overtar radiosendingene, men hans dårlige forsøk på komedie og polka-musikk fører til en flom av brev og telefoner fra soldater som vil at Cronauer skal komme tilbake. I mellomtiden bruker Cronauer tiden sin på drikking og flere forsøk på å snakke med Trinh, bare for å bli avvist hver gang. Ved radiostasjonen, griper Taylor inn på Cronauers vegne, og ber Hauk om å gjeninnsette ham. Men Cronauer nekter å komme tilbake til arbeid. Garlick og Cronauer kjører en tur og blir stoppet av en gruppe soldater, som overtaler ham til å gjøre en improvisert kringkasting før de skal reise videre for å slåss. Denne hendelsen minner Cronauer på hvorfor jobben hans er viktig, og han kommer tilbake til radioen. Dickerson prøver å bli kvitt Cronauer ved å sende ham og Garlick for å intervjue soldater ute i felten, vel vitende om at den eneste motorveien blir kontrollert av Viet Cong. Bilen deres treffer en mine, og de må gjemme seg fra fiendtlige patruljer i jungelen.

I Saigon får Tuan vite hva som har skjedd når Cronauer ikke dukker opp til engelsk-klassen. Han stjeler en bil, og kjører etter dem. Han finner dem, men bilen bryter sammen og de må signaliserte til et helikopter med flagg ned for få skyss tilbake til basen. Ved radiostasjonen, erklærer Dickerson at Cronauer er av lufta for godt. Tuan blir avslørt som Viet Cong som var ansvarlig for bombingen av den lokale baren. Dickerson sørger for at Cronauer blir sendt hjem. Taylor informerer Cronauer om at de ikke kan hjelpe ham ettersom hans bekjentskap med Tuan kan sette hele omdømmet til US Army i fare. Dickerson innrømmer åpenlyst sin personlige motvilje for Cronauer, hans sans for humor, og hans musikk-smak. Cronauer leter etter Tuan, og får Trinh til å fortelle hvor broren hennes befinner seg. Cronauer mister Tuan av syne i en landsby, men han fordømmer Tuans handlinger mot de amerikanske styrkene i all offentlighet. Tuan dukker opp og sier at militæret drepte foreldrene hans.

Neste dag, på vei til flyplassen sammen med Garlick, arrangerer Cronauer en softball-kamp med studentene fra engelsk-klassen sin (og oppfyller et løfte han ga til dem), og han sier farvel til Trinh. Rett før han går ombord i flyet, gir han Garlick en kassett med en avskjedsmelding. Garlick tar Cronauer sin plass i radioen, og spiller av kasseten på lufta neste morgen. Det begynner med at Cronauer roper "Gooooooooooooooooodbye, Vietnam!" og den går gjennom noen av vitsene hans, før den avslutter med at Cronauer ønsker dem lykke til, og han håper at alle sammen kommer seg trygt hjem.

Rolleliste
 Robin Williams som Adrian Cronauer.
 Forest Whitaker som Eddie Garlick
 Tung Thanh Tran som Tuan
 Chintara Sukapatana som Trinh
 Bruno Kirby som Steven Hauk
 J. T. Walsh som sersjantmajor Phillip Dickerson.
 Noble Willingham som brigadegeneral Taylor.

Eksterne lenker
 

Filmer fra 1987
Filmkomedier fra USA
Engelskspråklige filmer